(1) Advokaat arvatakse advokatuurist välja advokatuuri juhatuse otsusega, kui:  1) advokaat on esitanud selleks avalduse;  2) vandeadvokaadi abi ei soorita vandeadvokaadi vanemabi eksamit või vandeadvokaadieksamit kolmandal katsel või  alates advokatuuri vastuvõtmisest nelja aasta jooksul;  21) advokaat ei ole täitnud käesoleva seaduse §-s 341 ettenähtud täiendusõppe kohustust ja tema sooritatud viimasest advokaadieksamist või läbitud kutsesobivuse hindamisest on möödunud seitse aastat;  [RT I 2004, 56, 403 - jõust. 01.03.2005]  3) kutsesobivuskomisjon on tunnistanud, et advokaat ei vasta kutsesobivusnõuetele välja arvatud punktis 21 ettenähtud juhul;  [RT I 2004, 56, 403 - jõust. 01.03.2005]  4) advokaat ei ole tervise tõttu või muul põhjusel üle kolme aasta järjest tegutsenud advokaadina;  5) advokaat on kohtuotsusega jäetud ilma õigusest olla advokaat või ettevõtja;  6) advokaat on pankrotivõlgnik;  7) advokaat on asunud tegutsema kutsealal, mis on vastuolus advokaadi kutse-eetika nõuete või advokaadi sõltumatuse põhimõttega;  8) advokaat on asunud  käesoleva seaduse § 35 lõike 1 punktis 2 nimetamata tööle töö- või teenistuslepingu alusel.  [RT I 2009, 1, 1 - jõust. 01.01.2010]